stanford-oval/wikipedia huggingface dataset:
שברולט טראוורס

| --- | --- |

דור שני (דגם 2022)
 מאפיינים כלליים
 יצרן:  שברולט
 שנות ייצור:  2008–הווה
 הרכבה:  ארצות הברית ארצות הברית
 מודל קודם:  שברולט אפלנדר
 חברת אם:  ג'נרל מוטורס
 סיווג:  קרוסאובר
 מרכב:  SUV
 אורך:  5,207 מ"מ 
 רוחב:  1,991 מ"מ 
 גובה:  1,770 מ"מ 
 מפרט טכני
 מנוע:  בנזין
 
שברולט טראוורס (באנגלית: Chevrolet Traverse) היא מכונית במרכב קרוסאובר בעלת שבעה או שמונה מקומות ישיבה, המיוצרת על ידי חברת ג'נרל מוטורס תחת המותג שברולט משנת 2008.
דור ראשון (2008–2017)

הדור הראשון של הטראוורס הוצג לראשונה בפברואר 2008 בתערוכת שיקגו, כמחליף של שברולט אפלנדר, שפותח על פלטפורמה ומכלולים של שלושה דגמים נוספים של הקונצרן: סאטורן אאוטלוק, GMC אקדיה וביואיק אנקלייב.
הטראוורס הגיעה לישראל בדצמבר 2008.
היצע יחידת ההנעה כלל מנועי בנזין v6 בנפח 3,600 סמ"ק עם הספקים של 281 ו-288 כוחות סוס ותאוצה מ-0 ל-100 קמ"ש תוך כ-10 שניות, לצד תיבת הילוכים אוטומטית עם שישה הילוכים.
ממדי המכונית היו גדולים, עם אורך של 5,207 מ"מ, רוחב של 1,991 מ"מ, גובה של 1,788 מ"מ ובסיס גלגלים באורך של 3,020 מ"מ.
אבזור הבטיחות של המכונית כולל 7 כריות אוויר ובקרת יציבות.
בדצמבר 2012 הציגה שברולט בתערוכת הרכב הבינלאומית בניו-יורק מתיחת פנים לטראוורס, במסגרתה שונה העיצוב החיצוני, יחידות התאורה הוחלפו בחדשות ואיכות תא הנוסעים שופרה משמעותית.
יחידות ההנעה נותרו ללא שינוי.
מתיחת הפנים הגיעה לישראל במרץ 2013.
דור שני (2017–הווה)

הדור השני של שברולט טראוורס הוצג ב-8 בינואר 2017 בתערוכת הרכב בדטרויט, עם עיצוב חדש לחלוטין.
הדור החדש קיבל שני יחידות הנעה עם מנוע בנזין, שתיהן עם תיבת הילוכים אוטומטית עם 9 הילוכים:
מנוע v6 בנפח 3,600 סמ"ק עם הספק של 318 כוחות סוס, ומנוע טורבו-בנזין עם 258 כוחות סוס.
מידות הדור החדש לא השתנו משמעותית מהדור היוצא, עם תוספת של 5 מ"מ בלבד לרוחב, 7 מ"מ לגובה, 50 מ"מ לבסיס הגלגלים, מלבד ממד האורך שהופחת בכ-20 מ"מ.
אבזור הבטיחות כלל כסטנדרט 7 כריות אוויר ומגוון מערכות בטיחות פסיביות, כאשר ברמות הגימור הגבוהות נוספו מגוון מערכות בטיחות אקטיביות.
הדור השני של הטראוורס הגיע לישראל בנובמבר 2017.
ב-15 במרץ 2020 חשפה שברולט מתיחת פנים לטראוורס, במסגרתה עוצבו מחדש יחידות התאורה הקדמיות והאחוריות וחזית הרכב, חישוקי גלגלים חדשים ומערכות בטיחות מתקדמות גם בגרסאות הזולות.
היצע המנועים נותר ללא שינוי.
לישראל הגיעה מתיחת הפנים ב-17 בינואר 2022.
ראו גם

יונדאי פליסייד
פורד אקספלורר
שברולט אפלנדר
הערות שוליים

↑  שברולט טראוורס: משיקאגו, באתר מגזין אוטו, ‏7 בפברואר 2008
↑  אלי שאולי, שברולט טראוורס נחת בישראל, באתר אוטו
↑  שברולט טראוורס I רכב שטח 5 דלתות, 02.2008 — 03.2012, באתר אוטובום
↑  שברולט טראוורס 2009–2014 יד שניה 3.6 ל', אוט', 8 מק', LT, 2x4 - מפרט טכני, באתר אוטו
↑  קארטיוב, שברולט תציג מתיחת פנים לשברולט טראוורס 2013
↑  אלי שאולי, שברולט טראוורס המחודש בארץ, באתר אוטו
↑  2017 שברולט טראוורס החדש - נחשף בדטרויט, באתר קארטיוב
↑  שברולט טראוורס 2018 החדש בישראל – מחיר החל מ-249,900 שקל, באתר קארטיוב
↑  רועי צוקרמן, שברולט טראוורס מחודש - בישראל בשנה הבאה, באתר אוטו, ‏15 במרץ 2020
↑  שברולט טראוורס 2022 החדש בישראל - מחיר החל מ-259,990 שקל, באתר קארטיוב, ‏17 ינואר 2022
| --- | --- |
בקרת זהויות :  NLI: 987007410968005171  LCCN: sh2015001210
שברולט ברטה

| --- | --- |

 מאפיינים כלליים
 יצרן:  שברולט
 שנות ייצור:  1987–1996 (שנת מודל 1988)
 יחידות שיוצרו:  905,000
 הרכבה:  ארצות הברית ארצות הברית
 מודל קודם:  שברולט סיטיישן דגם קופה  שברולט סלבריטי דגם קופה
 מודל אחריו:  Chevrolet Malibu (אנ')
 חברת אם:  ג'נרל מוטורס
 סיווג:  מכונית קופה
 מרכב:  "Front-engine, front-wheel-drive layout" (אנ')
 פלטפורמה:  GM L platform (אנ')
 אורך:  4,755 מ"מ
 רוחב:  1,732 מ"מ (1988-1990)  1,725 מ"מ (1991-1996)
 גובה:  1,405 מ"מ (1988-1990)  1,351 מ"מ (1991-1996)
 משקל:  1,155-1,355 ק"ג
 בסיס גלגלים:  2,626 מ"מ
 מפרט טכני
 מנוע:  4 צילינדרים, 2.0 ליטר המפיק 90 כ"ס מנוע ג'נרל מוטורס מסוג "LL8"  4 צילינדרים, 2.2 ליטר המפיק 95 כ"ס מנוע ג'נרל מוטורס מסוג "LM3"  4 צילינדרים, 2.2 ליטר המפיק 110 כ"ס מנוע ג'נרל מוטורס מסוג  "LN2" (הורכב בדגם בין השנים 1992-1996)  4 צילינדרים, 2,260 סמ"ק המפיק 170 כ"ס, 175 כ"ס, 180 כ"ס מנוע ג'נרל מוטורס מסוג "LG0"  V6 צילינדרים, 2.8 ליטר, המפיק 130 כ"ס מנוע ג'נרל מוטורס מסוג "LB6"  V6 צילינדרים, 3.1 ליטר המפיק 135 כ"ס, 140 כ"ס מנוע ג'נרל מוטורס מסוג "LH0" (הורכב בדגם בין השנים 1990-1993)  V6 צילינדרים, 3.1 ליטר המפיק 160 כ"ס ב-5,200 סל"ד מנוע ג'נרל מוטורס מסוג "L82"  (הורכב בדגם בין השנים 1994-1996)
 הילוכים:  תמסורת ידנית - 5 מהירויות מתוצרת "Getrag" סוג "Getrag 282 transmission" (אנ')  תמסורת אוטומטית - 3 מהירויות מתוצרת ג'נרל מוטורס סוג "3T40"  תמסורת אוטומטית - 4 מהירויות מתוצרת ג'נרל מוטורס סוג "4T60"
 מעצב:  Jerry Palmer
שברולט ברטה (באנגלית: Chevrolet Beretta) היא מכונית קופה, המוגדרת מכונית קומפקטית, מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס אשר יוצרה בארצות הברית בין השנים 1987–1991 (משנת מודל 1988).
סך הכול יוצרו 905,000 יחידות. בשנת המודל 1988 יוצרו 275,000 יחידות.
דגמים

"CL" (דגם בסיסי) - יוצר בין השנים 1987 - 1998.
"GT" - יוצר בין השנים 1988 - 1993.
"GTU" - יוצר בין השנים 1988 - 1989.
"Indy" - יוצר בשנת 1990.
"GTZ" - יוצר בין השנים 1990 - 1993.
"Z26" - יוצר בין השנים 1994 - 1996.
הסימן המסחרי "ברטה"

ב-25 במאי 1989 נפגש יו"ר ברטה, יצרנית נשק איטלקית, ונשיא ג'נרל מוטורס לחתום על הסכם ליישוב מחלוקת בנוגע לשימוש בסימן המסחרי, לדגם ה"שברולט ברטה", ובכך תרם לקרן ברטה באמצעות פרופ' גולדבירש (Prof. Goldbirsch).
פייר ג'וזפה ברטה קיבל את התרומה של 500,000 דולר מאת  רוג'ר ב. סמית', נשיא ג'נרל מוטורס, מטעם קרן Beretta לחקר הסרטן וטיפול במחלה. במקביל, יצרנית הנשק "ברטה" נתנה לקונצרן הרכב האמריקאי ג'נרל מוטורס את הזכות להשתמש בשם ובסימן המסחרי של מכונית שברולט היוקרתית "שברולט ברטה".
תמונות

"שברולט ברטה"
"שברולט ברטה", שנת 1991
"שברולט ברטה", דגם 2.8 "GT", שנת 1990
"שברולט ברטה", דגם 2.8 "GT", שנת 1990
"שברולט ברטה", דגם "Indy", שנת 1990
"שברולט ברטה", דגם 2.0 "Fi", שנת 1988
"שברולט ברטה", דגם "GTZ", שנת 1993
"שברולט ברטה", דגם "GTZ", שנת 1993
"שברולט ברטה", דגם "GTZ", שנת 1993
ראו גם

שברולט
הערות שוליים

↑  James M. Flammang, Ron Kowalke: Standard Catalog of American Cars, 1976–1999. 3rd edition. Krause Publications, Iola WI 1999, ISBN 0-87341-755-0.
↑  "שברולט ברטה" beretta.net/model_info/1988
↑  "שברולט ברטה" - תמונות cargurus.com/Cars/Chevrolet-Beretta-Overview
↑  "שברולט ברטה" auto.howstuffworks.com/chevrolet-beretta
↑  ג'נרל מוטורס תרמה 500,000 דולר לחברת הנשק Beretta  fondazioneberetta.com/index.aspx
רושה דה נה

| --- | --- |

רושה דה נה וקו הרכבת
 מידע כללי
 גובה:  2,042 מטר
 מדינה:  שווייץ 
 מיקום:  שווייץ שווייץ קנטון וו
 רכס הרים:  האלפים הברניים
 אורך הרכס:  100 קילומטר
 קואורדינטות:  46°25′55″N 6°58′34.2″E﻿ / ﻿46.43194°N 6.976167°E﻿ / 46.43194; 6.976167
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.רושה דה נה(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.רושה דה נה(למפת וו רגילה) לוזאן איוורדון-לה-בן מונטרה ניון ווהרושה דה נה(למפת וו מוגדלת) לוזאן איוורדון-לה-בן מונטרה ניון ווהרושה דה נה
 
רושה דה נה (Rochers de Naye) הוא הר ברכס האלפים הברניים המתנשא לגובה של 2,042 מטר מעל פני הים, וממוקם בקנטון וו ובסמוך לגבולו עם קנטון פריבור בשווייץ.
גאוגרפיה

ההר צופה על אגם ז'נבה וממוקם בין הערים וילנף ומונטרה, והוא ההר המערבי ביותר ברכס האלפים הברניים יחד עם הדאן דה ז'אמאן.
מצפון להר ממוקם הדאן דה ז'אמאן וממערב אגם ז'נבה, מדרום לו נמצא שפך הרון לאגם ז'נבה, וממזרח הר פוינט ד'אבנייר (Pointe d'Aveneyre).
להר פסגה נמוכה יותר (1,982) הנקראת גרנד קו דה נה (Grande Chaux de Naye) המהווה את קו הגבול בין הקנטונים.
דרכי גישה

ניתן להגיע לפסגת ההר על ידי הרכבת בקו מונטרה-גילון-רושה דה נה המתחיל בעיר מונטרה ועולה עד לגובה של 1,968 מטר משם ניתן להמשיך רגלית עד לפסגה. בנוסף ניתן להגיע ברכב עד קול דה ז'אמאן (Col de Jaman) ומשם להגיע לפסגת ההר בהליכה רגלית של כשעתיים.
נקודות עניין

בהר ישנם מספר נקודות עניין, בהם:
ויה פראטה (Via Ferrata) - מסלול טיפוס על ידי ידיות וכבלי ברזל. המסלול נחשב למסלול ברמת קושי גבוהה (ED).
מערות - מספר מערות אליהן ניתן להגיע דרך המסלול העולה לפסגת ההר מקול דה ז'אמאן.
מרמיטות - מספר מכלאות בהם מצויים זנים שונים של מרמיטות מכל רחבי העולם.
מרמיטה בהר
נוף פנורמי מפסגת רושה דה נה, מימין שפך הרון לאגם ז'נבה ומשמאל ההרים פואנט ד'אבנר ומאחוריו ניתן להבחין בשתי הפסגות הסמוכות טור ד'אאי וטור דה מאיין
קסנדרה קלייר

| --- | --- |

 לידה:  27 ביולי 1973 (בת 51) טהראן, איראן 
 שם לידה:  ג'ודית רומלט
 מדינה:  ארצות הברית, איראן 
 שם עט:  Cassandra Clare 
 מקום לימודים:  קולג' ברנרד 
 שפות היצירה:  אנגלית 
 סוגה:  ספרות נוער 
 יצירות בולטות:  בני הנפילים 
 תקופת הפעילות:  מ-2007 
 בן או בת זוג:  Joshua Lewis 
 cassandraclare.com
 
ג'ודית לואיס (באנגלית: Judith Lewis; נולדה ב-27 ביולי 1973) המוכרת בשם העט שלה קסנדרה קלייר (Cassandra Clare) היא סופרת פנטזיה יהודייה-אמריקאית. ידועה בעיקר בזכות סדרת ספריה "בני הנפילים".
ביוגרפיה

ג'ודית רומלט נולדה בשנת 1973 בשם ג'ודית רומלט (Judith Rumelt) בטהראן שבאיראן למשפחה יהודית- אמריקאית. את רוב ילדותה העבירה במסעות בעולם עם משפחתה, כשהייתה פעוטה, במהלך אחד מטיולי המשפחה בהרי ההימלאיה, העבירה חודש שלם בתיק הגב של אביה. עד לגיל 10 הספיקה להתגורר בצרפת, אנגליה ושווייץ. לאחר שסיימה תיכון בלוס אנג'לס, חילקה את זמנה בין ניו יורק וקליפורניה, שם עבדה ככתבת לענייני בידור בהוליווד.
בעודה מתגוררת בלוס אנג'לס, היא התחילה לכתוב סיפורי פנטזיה כשהיא משתמשת בשם הבדוי קסנדרה קלייר.
את "בני הנפילים: עיר של עצמות" כתבה כשהתגוררה בניו יורק, בהשראת נופי העיר. הספר זכה להצלחה גדולה, הספר וספרי הממשך נמכרו במליוני עותקים, וכיכבו בראש רשימת רבי המכר בארצות הברית. הסרט המבוסס על הספר הראשון בסדרה – "בני הנפילים: עיר של עצמות" יצא לאקרנים ב-21 באוגוסט 2013 בחו"ל, ויום לאחר מכן בישראל. אך הסרט לא היה הצלחה גדולה ובשנת 2015 התחילו לעבוד על סדרת טלוויזיה המבוססת על בני הנפילים שהתחילה ב-12 בינואר 2016 והסתיימה ב-6 במאי 2019.
כיום מתגוררת קלייר במסצ'וסטס עם בעלה ג'ושוע לואיס. היא ממשיכה לכתוב ספרים על עולם ציידי הצללים.
טרילוגיית מכשירי התופת

מכשירי התופת היא טרילוגיה המתרחשת באותו עולם של ציידי הצללים אך מקדימה את מאורעות בני הנפילים ב-100 שנה.
מכשירי התופת: מלאך מכני - טסה גריי בת ה16 מגיעה בספינה מניו-יורק ללונדון כדי למצוא את אחיה שנעלם באופן מסתורי. טסה התמימה אינה מודעת לעולם הצללים הרוחש מתחת לפני השטח, וכשהיא מניחה את רגלה בפעם הראשונה על אדמת לונדון האפורה, היא לא יכולה להעלות בדעתה עד כמה החיים שלה הולכים להסתבך. כשטסה נחטפת על ידי אחיות האופל - חברות אגודת סתרים בשם "מועדון פנדומוניום" - היא עד מהרה מגלה שגם היא עצמה מהווה חלק מהעולם האפל, וכי גם לה יש כוחות על טבעיים רבי עוצמה ונדירים במיוחד, כוחות שחברי מועדון פנדומוניום חומדים לעצמם. בודדה, נרדפת, וללא חברים, טסה מוצאת מקלט בקרב מסדר ציידי הצללים אשר נשבעים לסייע לטסה למצוא את אחיה אם תסכים להשתמש בכוחותיה לטובת מאבקם הנצחי ביצורי האופל. ואם זה לא מספיק, טסה מוצאת את עצמה נקרעת בין שני נערים - וויל כחול העיניים, השנון והאמיץ, שנראה שסודו המסתורי והלא ברור מסוכן מכפי שטסה יכולה לשער. וג'יימס האדיב, אשר סודו לא פחות רחוק מלהיות טרגי וקטלני. יחד הם עוברים הרפתקאות, וטסה מגלה שהיא עומדת בפני בחירות בלתי אפשריות.
מכשירי התופת: נסיך מכני - בעיותיה של טסה רחוקים מלהיגמר. אם זה לא מספיק שהמגיסטר עדיין עורב לה בצללים, רק מחכה לרגע הנכון להכות, שרלוט עומדת בפני המסדר הרוצה בהחלפתה. בעזרתם של וויל וג'ם, טסה חושפת את סיבותיו האישיות של המגיסטר כנגד ציידי הצללים. לא רק זה, טסה גם מוצאת את עצמה במסע גילוי אחר סודות העבר שלה, התשובות אליהן אפלות יותר משהיא חשבה. על רגע בגידה של אחד משלהם, טסה מתקרבת יותר ויותר לג'ם, אך ליבה ממשיך לצאת אל וויל, שמשאיר אותה במרחק יד מסיבות לא ידועות.
מכשירי התופת: נסיכה מכנית - הספר האחרון בטרילוגיית מכשירי התופת. כאשר טסה מתכוננת לחתונתה עם ג'ם, סודות אחרים נחשפים ברחבי המכון בעוד שקשרים חדשים נבנים. המגיסטר צריך רק דבר אחד אחרון כדי להשלים את תוכניתו, ובשביל זה הוא צריך את טסה. וויל וג'ם, אשר שניהם אוהבים את טסה, מוכנים לעשות הכל כדי להציל אותה ברגעים הקריטיים האחרונים. כל בני הנפילים עומדים בפני סכנה כאשר כוחותיו של המגיסטר עומדים בפתח וכל התשובות נחשפות לסוף לא צפוי וקורע לב.
טרילוגיית מיומנויות אפלות

הטרילוגיה מתרחשת 5 שנים לאחר עלילות הספר השישי (והאחרון) בסדרת בני הנפילים - City of Heavenly Fire (בתרגום חופשי: "עיר של אש שמיימית"), באותו עולם מוכר של ציידי הצללים, בלוס אנג'לס.
מיומנויות אפלות: גבירת חצות - לאחר שאיבדה את הוריה, ולאחר כל הדם והאלימות שחוותה בהיותה ילדה, אמה קרסטיירס, ציידת צללים צעירה, החליטה להקדיש את חייה לקטילת שדים, בהיותה הטובה ביותר, המהירה ביותר והקטלנית ביותר מאז צייד הצללים ג'ייס. בעודה צדה את אלו האחראים למות הוריה, השביל מוביל חזרה אל אלו שבהם אמה וג'וליאן תמיד שמו את אמונם. במקביל, אמה מוצאת את עצמה מתאהבת בג'וליאן - החבר הטוב ביותר שלה, ובהיותו גם הפרבטאי שלה, האדם היחיד שבו, על פי חוק ציידי הצללים, היא אסורה בהחלט להתאהב. אמה מוכרחה ללמוד לסמוך על ראשה ועל ליבה, בעודה חוקרת מזימת שדים קטלנית.
מיומנויות אפלות: אדון הצללים - אמה קרסטיירס וג'וליאן בלאקתורן, ציידי הצללים הצעירים, הצליחו לפענח ולעצור את סדרת הרציחות בלוס אנג'לס. עכשיו אמה נאלצת להתמודד עם סוד נורא: בגלל קללה עתיקה, האהבה בינה לבין ג'וליאן עלולה להוביל להרס מוחלט שלהם ושל כל משפחתם. הדבר היחיד שיכול למנוע זאת הוא הדבר שאין ביכולתה לעשות – להתרחק מג'וליאן ולהפסיק לאהוב אותו. ובינתיים, התרחשויות מאיימות אחרות מטלטלות את עולם ציידי הצללים: כוח חדש בשם הקוהורטה זומם להשתלט על המסדר ולסלק את בני משפחת בלאקתורן ממכון ציידי הצללים בלוס אנג'לס, בעוד סכנה גדולה עוד יותר מתקרבת מארץ הפיות – קסם אפל של המלך מאיים לכלות את כל מה שבדרכו. התקווה היחידה של ג'וליאן, אמה וחבריהם היא הספר השחור – ספר כשפים אימתני במיוחד. אולם הם אינם היחידים שרוצים להשיגו, וכדי להגיע אליו ראשונים עליהם לעמוד מול אויבים מטילי אימה ולכרות בריתות עם שותפים מפוקפקים. התוכנית שהם רוקחים נראית כמו צעד של יאוש, אך היא חייבת להצליח – כי כישלון יגבה מחיר שלא יעלה על הדעת.
מיומנויות אפלות: מלכת האוויר והחושך - הספר האחרון בטרילוגיית מיומנויות אפלות. משפחת בלאקתורן צריכה לאסוף את השברים בעוד המסדר עומד על סף מלחמת אזרחים. רוב בני המשפחה נמלטים ללוס אנג'לס, ואילו אמה וג'וליאן נשלחים למשימה מסוכנת בארץ הפיות בעקבות כרך המתים השחור. הם ימצאו שם סוד שעלול לזעזע את עולמות בני הנפילים ושוכני התחתיות כאחד. אמה קרסטיירס וג'וליאן בלאקתורן, ציידי הצללים המוכשרים ביותר בדורם, נמצאים במירוץ נגד הזמן להציל את עולמם מפני הכוחות האפלים שפועלים נגדו מבפנים ומבחוץ לפני שכוחה הקטלני של קללת הפראבטאי ישמיד אותם ואת כל מי שהם אוהבים. הם יחברו לקליירי, ג'ייס, סיימון, איזבל, אלק ומגנוס, גיבורי סדרת "בני הנפילים" - לקרב שעליו הם עלולים לשלם מחיר כבד.
מגיסטריום

בשיתוף פעולה עם הסופרת הולי בלק, כתבה קסנדרה קלייר את סדרת הספרים הראשונה שלה שלא מתרחשת בעולם ציידי הצללים (הכוללת 5 ספרים).
מגיסטריום עוקבת אחרי קאלם האנט, קוסם צעיר, והרפתקאותיו בעולם הקסמים יחד עם חבריו.
מבחן הברזל - כולם חולמים להתקבל למגיסטריום, אבל לא קאלם האנט. הוא יודע שקסם הוא עסק מסוכן. כשכוחותיו מושכים את תשומת לבם של המאסטרים, הוא מנסה להיות התלמיד הכי גרוע בכיתה — אבל נכשל. עכשיו עליו ללמוד במגיסטריום המופלא ומעורר האימה, וללכת בעקבות גורלו. אט–אט יגלה שעולם הקסם קשור בקשרים אפלים לעברו, ומוביל בדרך מלאת סכנות אל עתידו. מבחן הברזל הוא רק ההתחלה. המבחן הגדול ביותר עוד יגיע...
יד הנחושת - האויב קרוב. קרוב יותר משאתם חושבים. החיים של קאל לא פשוטים... החבר הכי טוב שלו הוא זאב מוכה־כאוס, אבא שלו משוכנע שקאל הוא התגלמות הרוע, וגם קאל עצמו כבר לא יודע מי הוא באמת. הכול מסתבך עוד יותר כשכפפת הקסם אלקהסט נעלמת. קאל וחבריו, ארון וטמרה, יוצאים מיד לחפש את המכשיר הקסום ובדרך מעוררים את תשומת לבם של אויבים נוראים ומתקרבים לאמת מסוכנת. יחד יוכלו להתגבר על הכול, אבל מה יקרה כשיגלו שהסכנה האמיתית שוכנת בקרבם?
מפתח הארד - קסם יכול להציל. קסם יכול להרוג. אחרי חופשת קיץ מהנה ורגועה, קאל משוכנע שכל הצרות נותרו מאחוריו ומעכשיו עולם הקסם יאיר לו פנים. תקוותיו מתנפצות אחרי שערב הוקרה לו ולחבריו מסתיים בניסיון התנקשות בחייו ובמותה המחריד של אחת מתלמידות המגיסטריום. קאל, תמרה וארון מבינים ששום מקום אינו בטוח עד שיתפסו את הרוצח האלמוני. כאשר המאמצים של קוסמי המגיסטריום לאתר את האיום נכשלים שוב ושוב, לא נותרת לקאל וחבריו ברירה אלא לחשוף בעצמם את זהותו של האויב שלהם. אבל עד מהרה הם מגלים שכדי להוציא את האמת לאור יהיה עליהם לסכן את חברותם ואפילו את חייהם.
מסכת הכסף - כאוס רוצה לבלוע. קאלם רוצה לחיות. החיים של קאל הולכים ומתדרדרים. החבר הכי טוב שלו איננו, האנשים הקרובים אליו ניתקו מגע, והוא סגור בכלא מאובטח. ובכל זאת, קאל לא לבד כמו שהוא חושב. כאשר מתחילות להגיע שמועות על כוונות להוציא אותו להורג, קאל משתחרר מהכלא במבצע הצלה נועז ומגיע לאי נטוש ומסתורי. עד מהרה הוא נשאב לתוך עולמות של יומנים סודיים, של אויבים נסתרים ושל לחשים להחייאת המתים. הבחירות שיעשה עכשיו יחרצו את גורלו ואת גורלם של כל חברי המגיסטריום.
מגדל הזהב - לכל קסם יש סוף...
מצבו של קאלם האנט מעולם לא היה גרוע כל כך. הסוד שלו ידוע לכולם ונראה שהוא מעורר בעיקר רגשות דחייה ופחד. כששנת הלימודים האחרונה במגיסטריום מתחילה, קאל מגלה שרוב חבריו מתרחקים ממנו, והוא נותר להתמודד לבדו עם כוחות אופל נוראיים לאין שיעור. כי סודו האמיתי של קאל עדיין נסתר מעיני כול, אפילו מקאל עצמו, וכעת יהיה עליו להגיע אל סף האבדון כדי להבין אם הוא נועד ליצור או להרוס.
ספריה - יצאו, צפויים לצאת ומתוכננים

הספרים שבסדרת בני הנפילים:
עיר של עצמות (city of bones) - שנת יציאה בחו"ל: 2007, שנת יציאה בארץ: 2011.
עיר של אפר (city of ashes) - שנת יציאה בחו"ל: 2008, שנת יציאה בארץ: 2012.
עיר של זכוכית (city of glass) - שנת יציאה בחו"ל: 2009, שנת יציאה בארץ: 2012.
עיר של מלאכים נופלים (city of fallen angels) - שנת יציאה בחו"ל: 2011, שנת יציאה בארץ: 2013.
עיר של נשמות אבודות (city of lost souls) - תאריך יציאה בחו"ל: 8 במאי 2012, תאריך יציאה בארץ: 18 בפברואר 2016.
עיר של אש שמיימית (city of heavenly fire) - תאריך יציאה בחו"ל: 27 במאי 2014, תאריך יציאה בארץ: 4 במרץ 2021.
הספרים שבטרילוגיית מכשירי התופת:
טרילוגיה זו מתרחשת 100 שנה לפני מאורעות "בני הנפילים".
מלאך מכני (clockwork angel) - תאריך יציאה בחו"ל: 31 באוגוסט 2010, תאריך יציאה בארץ: 1 בינואר 2013.
נסיך מכני (clockwork prince) - תאריך יציאה בחו"ל: 6 בדצמבר 2011, תאריך יציאה בארץ: שבוע הספר 2018.
נסיכה מכנית (clockwork princess) - תאריך יציאה בחו"ל: 19 במרץ 2013, תאריך יציאה בארץ: 1 ביולי 2020.
הספרים שבטרילוגיית מיומנויות אפלות:
טרילוגיה זו מתרחשת 5 שנים לאחר מאורעות "בני הנפילים".
גבירת חצות (lady midnight) - תאריך יציאה בחו"ל: 8 במרץ 2016. תאריך יציאה בארץ: 20 ביוני 2017.
אדון הצללים (Lord of shadows) - תאריך יציאה באנגלית: 23 במאי 2017. תאריך יציאה בארץ: 7 ביוני 2018.
מלכת האוויר והחושך (The Queen of Air and Darkness) - תאריך יציאה בחו"ל: 4 בדצמבר 2018. תאריך יציאה בארץ: 13 ביוני 2019
"סיפורים מאקדמיית ציידי הצללים" (Tales from the Shadowhunter Academy), היא סדרה של סיפורים קצרים המתרחשת לאחר "עיר של אש שמיימית" ועוקבת אחרי דמות מסוימת ששרדה את הסיום של "בני הנפילים". הסיפורים, בין היתר, נותנים מבטים ורמזים לטרילוגיות "מיומנויות אפלות" ו"השעות האחרונות". הסיפורים צורפו אל ספר אחד, אך לא תורגמו לעברית.
הספרים שבסדרת מגיסטריום:
טרילוגיה זו אינה קשורה לצידיי הצללים, היא מתרחשת בעולם אחר ונכתבה בשיתוף פעולה של קסנדרה קלייר והולי בלק.
מבחן הברזל (The Iron Trial) - תאריך יציאה בחו"ל: ספטמבר 9, 2014. תאריך יציאה בארץ: 1 בפברואר 2015.
יד הנחושת (The Cooper Gauntlet) - תאריך יציאה בחו"ל: ספטמבר 1, 2015. תאריך יציאה בארץ: 1 בספטמבר 2016.
מפתח הארד (The Bronze Key) - תאריך יציאה בחו"ל: אוגוסט 30, 2016. תאריך יציאה בארץ: 1 בספטמבר 2017.
מסכת הכסף (the silver mask) - תאריך יציאה בחו"ל: אוקטובר 10, 2017. תאריך יציאה בארץ: אוגוסט 2018.
מגדל הזהב (The Golden Tower) - תאריך יציאה בחו"ל: ספטמבר 11, 2018. תאריך יציאה בארץ: יולי 2019.
The Last Hours
The Last Hours (בתרגום חופשי: "השעות האחרונות") טרילוגיה זו מתרחשת לאחר מאורעות טרילוגיית "מכשירי התופת" ותעקוב אחר ילדיהם של הדמויות מ"מכשירי התופת".
chain of gold (בתרגום חופשי: "שרשרת של זהב") - תאריך יציאה בחו"ל: 3 במרץ 2020.
chain of iron (בתרגום חופשי: "שרשרת של ברזל") - תאריך יציאה בחו"ל: 2 במרץ 2021
chain of thorns (בתרגום חופשי: "שרשרת של קוצים") - תאריך יציאה בחו"ל: מרץ 2022
The Bane chronicles
"דברי הימים של ביין" (בתרגום חופשי) היא סדרה של 10 סיפורים קצרים, בגרסה אלקטרונית, שיצאו גם בתור ספר מודפס (בחו"ל, הסיפורים עוד לא תורגמו בארץ), שעוקבים אחר הרפתקאותיו של המכשף בן האלמוות מגנוס ביין, דמות מוכרת מספרי "בני הנפילים" ו"מכשירי התופת". סדרה זו נכתבה על ידי קסנדרה קלייר בשיתוף פעולה עם סופרות אחרות - ביניהם שרה ריס ברנן ומאורין ג'ונסון.
ספריה - יצאו, צפויים לצאת ומתוכננים > Ghosts of the Shadow Market

"רוחות הרפאים של שוק הצללים" (בתרגום חופשי) היא סדרה של סיפורים קצרים בגרסה אלקטרונית שיצאו גם בתור ספר מודפס (לא תורגמו עדיין לעברית), שעוקבים אחר הרפתקאות דמויות שונות בשוק הצללים לאורך ההיסטוריה, ביניהם ג'ם קרסטיירס, דמות ידועה מ"מכשירי התופת". סדרה זו נכתבה על ידי קסנדרה קלייר בשיתוף פעולה עם סופרות אחרות - ביניהם שרה ריס ברנן ומוארין ג'ונסון.
The Eldest Curses
קללות קדמוניות (The Eldest Curses) היא טרילוגיה אותה כותבת קסנדרה קלייר בשיתוף פעולה עם הסופר ווסלי צ'ו על חייהם של אלק לייטווד ומגנוס ביין.
מגילת הכשף האדומות (The Red Scrolls of Magic) - תאריך יציאה בחו"ל: 9 באפריל 2019. תאריך יציאה בארץ: 11 באוגוסט 2020.
The Lost Book of the White (בתרגום חופשי: "הספר הלבן האבוד") - תאריך יציאה בחו"ל: 1 בספטמבר 2020. תאריך יציאה בארץ: 20 ביוני 2021.
The Black Volume of the Dead (בתרגום חופשי: "הכרך השחור של המתים") - עתיד לצאת.
The wicked powers
the wicked powers (בתרגום חופשי: "הכוחות המרושעים") היא הטרילוגיה האחרונה אותה מתכננת קסנדרה קלייר בעולם ציידי הצללים. הטרילוגיה תתרחש 3 שנים לאחר עלילות טרילוגיית "מיומנויות אפלות" (the dark artifices) ותעקוב אחרי טיי ודרו בלקאתורן וקיט הרונדייל, אותם פגשנו לראשונה בטרילוגיית מיומנויות אפלות.
Sword Catcher
Sword Catcher ("לוכד החרב" בתרגום חופשי) היא הסדרה הראשונה של קסנדרה קלייר שלא תתרחש בעולם ציידי הצללים.
זהו סיפורו של גבר צעיר שגדל להיות body double עבור נסיך לא ראוי, אישה צעירה שנועדה לשנות את העולם, ועוד שורה של דמויות אחרות: פושעים, נסיכים, קוסמים ולוחמים.
הערות שוליים

↑  איל חיות-מן, אין שדים שמדברים עברית: למה נעלמו ספרי הפנטזיה הישראליים?, באתר ישראל היום, 15 ביוני 2023
| --- | --- |
בקרת זהויות :  NLI: 987007282175405171  PLWABN: 9810598970205606  BIBSYS: 11072107  BNC: 000772208  BNE: XX4794143  BnF: cb158762778 (data)  GND: 133854140  ICCU: RAVV535534  ISNI: 0000 0000 5068 8131  LCCN: n2006017279  LNB: 000169180  MusicBrainz: ec28339e-2741-4c8b-b521-6be91e228391  NDL: 01229690  NKC: xx0104005  NLA: 52801134  NLG: 329083  NLK: KAC201331572  NSK: 000586098  NTA: 327251743  RERO: 02-A014029861  SELIBR: 381613  SUDOC: 165246782  Trove: 1526457  VIAF: 15972535   WorldCat (עם VIAF): 15972535
רבקה אדלינגטון

רבקה "בקי" אדלינגטון (באנגלית: Rebecca "Becky" Adlington; נולדה ב-17 בפברואר 1989) היא שחיינית בריטית. היא אלופה אולימפית (בייג'ינג 2008) במשחים ל-400 מטר חופשי ול-800 מטר חופשי. שיאנית העולם במשחה ל-800 מטר חופשי לאחר ששיפרה את שיאה הוותיק של ג'נט אוונס לאחר 19 שנים. השחיינית הבריטית הראשונה שזכתה בשתי מדליות זהב באולימפיאדה אחת מאז הנרי טיילור (לונדון 1908) ומדליית זהב ראשונה לאחר 48 שנים שבה זכתה שחיינית בריטית, אניטה לונסברו (רומא 1960) במשחקים האולימפיים.
ביוגרפיה

רבקה אדלינגטון נולדה במנספילד, נוטינגהמשייר, אנגליה. מתאמנת במועדון השחייה של נובה צנטריון.
באליפות אירופה בשחייה (בריכה של 25 מטר) שנערכה בווינה, אוסטריה בדצמבר 2004 סיימה אדלינגטון במקום ה-7 במשחה ל-800 מטר חופשי בתוצאה של 8:36.84 דקות. המנצחת הייתה פלביה ריגאמונטי שווייץ (8:17.39 דקות).
באליפות אירופה בשחייה שנערכה בבודפשט, הונגריה באוגוסט 2006 זכתה אדלינגטון במדליית כסף במשחה ל-800 מטר חופשי בתוצאה של 8:27.88 דקות, אחרי לורה מנאודו מצרפת (8:19.29 דקות) ולפני בת ארצה רבקה קוק (8:28.40 דקות).
באליפות אירופה בשחייה (בריכה של 25 מטר) שנערכה בהלסינקי, פינלנד בדצמבר 2006 סיימה אדלינגטון במקום ה-4 במשחה ל-800 מטר חופשי בתוצאה של 8:20.42 דקות. המנצחת הייתה מנאודו (8:12.24 דקות).
באליפות העולם בשחייה (בריכה של 25 מטר), שנערכה מנצ'סטר, אנגליה באפריל 2008 זכתה אדלינגטון במדליית זהב במשחה ל-800 מטר חופשי בתוצאה של 8:08.25 דקות לפני קיילי פאלמר מאוסטרליה (8:12.32 דקות) ואריקה וילאצ'יה ספרד (8:13.93 דקות). מדליית כסף במשחה שליחות 4x200 מטר חופשי בתוצאה של 7:38.96 דקות אחרי הולנד שקבעה שיא עולם חדש (7:38.90 דקו) ולפני אוסטרליה (7:39.01 דקות).
ביוגרפיה > אלופה אולימפית ושיאנית עולם

באולימפיאדת בייג'ינג (2008) זכתה אדלינגטון בשתי מדליות זהב. במשחה ל-400 מטר חופשי בתוצאה של 4:03.22 דקות, לפני קייטי הוף מארצות הברית (4:03.29 דקות) וג'ואן ג'קסון בת ארצה (4:03.52 דקות). חמישית סיימה שיאנית העולם פדריקה פלגריני מאיטליה שקבעה בחצי הגמר שיא אולימפי, אל לא הצליחה לזכות במדליה. בשלב המוקדמות היא קבעה שיא משחקי חבר העמים בתוצאה של 4:02.24 דקות. במשחה ל-800 מטר חופשי בשיא עולם חדש בתוצאה של 8:14.10 דקות, שיפור לשיא הוותיק ביותר שהיה קיים, שיאה של ג'נט אוונס מארצות הברית (8:16.22 דקות), שנייה סיימה אלסיה פיליפי מאיטליה (8:20.23 דקות) ושלישית סיימה לוטה פריס מדנמרק (8:23.03 דקות). כבר בשלב המוקדמות, היא הוכיחה שהיא בכושר מעולה כשקבעה שיא אולימפי, שיא אירופי ושיא חבר העמים חדש (8:18.06 דקות).
באליפות העולם בשחייה שנערכה ברומא, איטליה בשנת 2009 זכתה אדלינגטון בשתי מדליות ארד במשחה ל-400 מטר חופשי בתוצאה של 4:00.79 דקות, אחרי פלגריני שקבעה שיא עולם חדש (3:59.15 דקות) וג'קסון (4:00.60 דקות) ובמשחה שליחות 4x200 מטר חופשי בתוצאה של 7:45.51 דקות, אחרי סין שקבעה שיא עולם חדש (7:42.08 דקות) וארצות הברית (7:42.56 דקות).